     Z A P I S N I K

s 21. sjednice Vijeća Mjesnog odbora Medvedgrad, 07. veljače 2023.
u mjesnoj samoupravi Medvedgrad, Mikulići 189

s početkom u 18:00 sati

NAZOČNI ČLANOVI VIJEĆA:

Petra Fabijačić, Gorana Marin, Biserka Kruc, Snježana Hržina, Mario Tudjek, Danijel Vuk, Edi Povrženić

OSTALI NAZOČNI:

Nevenka Antunović, stručni referent za rad tijela mjesne samouprave

Predsjedava Biserka Kruc, predsjednica Vijeća. Konstatira da je nazočno 7 od 7 članova što zadovoljava da se odluke mogu pravovaljano donositi.

Predsjednica daje Zapisnik s 20. sjednice od 10. siječnja 2023., na glasovanje te se isti jednoglasno usvaja.
Predsjednica predlaže dopunu Dnevnog reda, Točka 6. Nacrta prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina, Točak 7. Ulica Mikulić odvojak i ulica Gorenci -  regulacija jednosmjernog prometa.

Tako izmijenjen dnevni red daje na usvajanje.
Jednoglasno usvojen slijedeći dnevni red:
D N E V N I   R E D
1. Financijski plan VMO Medvedgrad za 2023.

2. Izvješće o radu VMO Medvedgrad za 2022.

3. Program rada VMO Medvedgrad za 2023.

4. Hrvatska demokratska zajednica (HDZ) – zahtjev za produljenje korištenja prostora

5. ZA GRAD/ZAGREB JE NAŠ/MOŽEMO – zahtjev za produljenje korištenja prostora
6. Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

7. Ulica Mikulić odvojka i ulica Gorenci – regulacija jednosmjernog prometa
8. Pitanja, prijedlozi i odgovori

Ad. 1.  Financijski plan VMO Medvedgrad za 2023.

Predsjednica otvara raspravu o točci dnevnog reda.
Nakon rasprave u kojoj su sudjelovali svi vijećnici, jednoglasno usvojen slijedeći:
FINANCIJSKI PLAN

Mjesnog Odbora Medvedgrad
za 2023.

Članak 1.

Financijski plan Mjesnog odbora Medvedgrad za 2023. (dalje u tekstu: Plan) sastoji se od:

PRIHODA:








117.220,00 EUR
RASHODA:








117.220,00 EUR
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	117.220,00

	6711
	PRIHODI ZA FINANCIRANJE RASHODA POSLOVANJA
	117.220,00

	B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	117.220,00

	Izvor 1.1. OPĆI PRIHODI I PRIMICI
	13.230,00

	3291
	NAKNADE ČLANOVIMA VIJEĆA MJESNOG ODBORA
	11.950,00

	3299
	OSTALI NESPOMENUTI RASHODI POSLOVANJA MJESNOG ODBORA
	1.280,00

	Izvor 4.1. PRIHOD OD KOMUNALNE NAKNADE
	103.990,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	103.990,00

	 
	ODRŽAVANJE JAVNIH ZELENIH POVRŠINA
	18.810,00

	 
	ODRŽAVANJE NERAZVRSTANIH CESTA
	85.180,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora.

Ad. 2.  Izvješće o radu VMO Medvedgrad za 2022.
Predsjednica otvara raspravu o točci dnevnog reda.

Nakon rasprave u kojoj su sudjelovali svi vijećnici, jednoglasno donesen slijedeći:

IZVJEŠĆE O RADU VIJEĆA 

MJESNOG ODBORA MEDVEDGRAD

za 2022. godinu


Vijeće Mjesnog odbora Medvedgrad je tijekom 2022. godine obavljalo poslove iz djelokruga svoje djelatnosti propisanih Pravilima Mjesnog odbora Medvedgrad, odnosno Statutom Grada Zagreba. Kao oblik mjesne samouprave za dio područja Gradske četvrti Črnomerec, M.O. Medvedgrad ima prvenstveni zadatak razmatrati problematiku vezanu uz život i rad mještana na svom području. Problematiku iz svih segmenta života svojih mještana članovi Vijeća M.O. Medvedgrad razmatrali su na sjednicama Vijeća tijekom 2022. godine. Vijeće je održalo 12 sjednica u novom sazivu nakon provedenih lokalnih izbora.



Problematika koja se razmatrala na sjednicama Vijeća uglavnom se odnosila na komunalna pitanja vezana uz život i rad mještana Medvedgrada inicirana, kako od strane članova Vijeća, tako i od samih mještana. Posebno ističemo:


- inicijative i aktivnosti vezane uz izgradnja kolektora i uređenje Velikog Potoka kao najvećeg komunalnog problema Medvedgrada zbog kojeg još uvijek veliki dio mještana Lukšića, Bijenika i Mikulića nema odvodnje;


- inicijative i aktivnosti vezane uz izgradnju kolektora uz potok Kustošak, te rješavanje odvodnje zapadne strane Mikulića; (Galovići,Boričevec,Talani), zbog čega je i započela realizacija izgradnje odvodnje

Vijeće Mjesnog odbora je razmatralo:


- financijske planove i izvještaje Vijeća, kao i raspodjelu financijskih sredstava iz ostalih nespomenutih rashoda financijskog plana;


- korištenje prostorija u zgradi mjesne samouprave u Mikulićima 189 od strane političkih stranaka i udruga građana;


   Od ostalih aktivnosti kojima su se članovi Vijeća bavili u proteklom razdoblju treba navesti slijedeće:

  - uvid u sadašnje stanje i prijedlog komunalnih potreba svih ulica na području Medvedgrada, te dostava istih stručnoj službi;

  - sastavljanje prijedloga plana malih komunalnih akcija na području Medvedgrada za 2021. godinu;

    - prisustvovanje predsjednika i podpredsjednika Vijeća na sjednicama Vijeća  gradske četvrti Črnomerec kao i ostalih članova vijeća

  - izlazak na teren predsjednika, potpredsjednika i ostalih članova Vijeća na zahtjev mještana ili komunalnih poduzeća;

  - razmatranje više raznih zahtjeva mještana i prosljeđivanje istih prema Vijeću gradske četvrti Črnomerec kao što su npr:

  - izmještanje autobusnih stanica i intenziviranje voznog reda;

  - analiziranje raznovrsnih zahtjeva mještana za poboljšanje njihovih životnih uvjeta, kao i zahtjeva udruga građana sa područja Medvedgrada i sl.

Na kraju ovoga izvješća, predsjednica vijeća M.O. izražava svoje zadovoljstvo međusobnom suradnjom vijećnika, i njihovom zauzetošću za rješavanjem aktualnih problema mještana na području M.O. Medvedgrad, te poziva članove vijeća na daljnje zalaganje i rad za opće dobro u 2023. godini. 

Ad. 3.
Program rada VMO Medvedgrad za 2023.

Predsjednica otvara raspravu o točci dnevnog reda.

Nakon rasprave u kojoj su sudjelovali svi vijećnici, jednoglasno donesen slijedeći:

   PROGRAM RADA VIJEĆA

VIJEĆA MJESNOG ODBOR MEDVEDGRAD

            ZA 2023. GODINU

Na temelju Poslovnika i Pravila Vijeća Mjesnog odbora Medvedgrad, te sukladno Statutu Grada Zagreba,  svoj program za 2023. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora Medvedgrad.

Vijeće je Programom rada obvezno:  

1. Donijeti financijski plan za 2023.  

2. Plana malih komunalnih akcija 2023. 

3. Godišnji izvještaj o izvršenju financijskog plana za 2022.

4. Izvješće o radu Vijeće Mjesnog odbora Medvedgrad za 2022. 

5. Programa rada Vijeća Vijeće Mjesnog odbora Medvedgrad za 2023. 

6. Pratiti realizaciju Plana komunalnih aktivnosti i Programa održavanja komunalne infrastrukture  

7. Raspravljati i donositi zaključke na osnovi zahtjeva građana 

8. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.

Program rada Vijeće Mjesnog odbora Medvedgrad temelji se i na kontinuitetu svih prethodnih aktivnosti mjesnoga odbora i zahtjevima građana.

Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;

2. pomoći u održavanju, opremanju i obnovi prostora mjesnog odbora;

3. podržavati realizaciju različitih aktivnosti programa udruga i udruženja građana;

4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;

5. nastojati kvalitetnije i temeljitije informirati građane o svim aktivnostima na području mjesnog odbora 

6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor 

7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Črnomerec, te osigurati prostore i druge uvjete za njihovu realizaciju. 

Realizacija navedenog Programa rada ovisiti će o: 

· sudjelovanju članova vijeća u radu

· izvršenju proračuna Grada Zagreba;

· suradnji s nadležnim tijelima Gradske uprave Zagreba;

· suradnji s Vijećem Gradske četvrti Črnomerec 

· suradnji građana Gradske četvrti Črnomerec.

Ad. 4.
Hrvatska demokratska zajednica (HDZ) – zahtjev za produljenje korištenja prostora
Predsjednica otvara raspravu o točci dnevnog reda.

Nakon kratke rasprave, jednoglasno donesen slijedeći:

Z A K L J U Č A K 

           1   HRVATSKOJ DEMOKRATSKOJ ZAJEDNICI (HDZ)  odobrava se  povremeno korištenje prostora u objektu koji koristi Mjesni odbor Medvedgrad, Mikulići 189,  u terminu, srijeda (1. u mjesecu) od 19:00 do 21:00 sati.

2.  Prostor  iz točke 1. ovog zaključka , koristiti će HDZ, bez naknade.

3.  Hrvatskoj demokratskoj zajednici se obvezuje postupati s pažnjom dobrog gospodara u korištenju  prostora.

 4.  O povremenom korištenju prostora iz točke 1. ovog zaključka, Služba za mjesnu

samoupravu izdati će odobrenje o korištenju, a u skladu sa ovim zaključkom
Ad. 5.
ZA GRAD/ZAGREB JE NAŠ/MOŽEMO – zahtjev za produljenje korištenja prostora
Predsjednica otvara raspravu o točci dnevnog reda.

Nakon kratke rasprave, jednoglasno donesen slijedeći:

Z A K L J U Č A K 
           1   Političkoj platformi ZA GRAD, ZAGREB JE NAŠ, MOŽEMO  odobrava se  povremeno korištenje prostora u objektu koji koristi Mjesni odbor Medvedgrad, Mikulići 189,  u terminu, utorak od 18:00 do 19:00 sati.

2.  Prostor  iz točke 1. ovog zaključka , koristiti će politička platforma ZA GRAD, ZAGREB JE NAŠ, MOŽEMO, bez naknade.
3.  Politička platforma se obvezuje postupati s pažnjom dobrog gospodara u korištenju  prostora.
 4.  O povremenom korištenju prostora iz točke 1. ovog zaključka, Služba za mjesnu

samoupravu izdati će odobrenje o korištenju, a u skladu sa ovim zaključkom
Ad. 6.
Nacrt prijedloga Odluke o izmjenama i dopunama Odluke o mjestima za trgovinu na 
malo izvan prodavaonica i tržnica na malo koja se obavlja na pokretnim napravama i o 
vanjskom izgledu pokretnih naprava i privremenih građevina
Predsjednica otvara raspravu o točci dnevnog reda.

Nakon kratke rasprave, jednoglasno donesen slijedeći:

Z A K L J U Č A K

o mišljenju na Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
1.
Vijeće Mjesnog odbora „Sveti Duh“ raspravljalo je o Nacrt prijedloga Odluke o izmjenama i

dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
2.
Vijeće daje pozitivno mišljenje na Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

3.
Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost te Vijeću Gradske četvrti Črnomerec na daljnje postupanje
Ad. 7.
Ulica Mikulić odvojka i ulica Gorenci – regulacija jednosmjernog prometa

Predsjednica otvara raspravu o prijedlogu nove regulacije prometa u ulici Gorenci – Mikulić odvojak na temelju prometne studije dostavljene od  Sektora za promet.

Mario Tuđek komentira da je dostavljena peticija građana ulica Gorenci i  Mikulić odvojak koji se protive uvođenju jednosmjernog prometa u tim ulicama te da bi mjesni odbor trebao podržati volju građana.

Nakon rasprave u kojoj su sudjelovali svi vijećnici, jednoglasno donesen slijedeći:

Z A K LJ U Č A K
o prijedlogu uvođenja jednosmjernog prometa u ulicama
Gorenci – Mikulić odvojak

1.
Vijeće Mjesnog odbora Medvedgrad raspravljalo je o prijedlogu uvođenja jednosmjernog prometa u ulicama Gorenci i Mikulić odvojak na temelju prometne studije dostavljene od Sektora za promet.

2. 
Vijeće NIJE SUGLASNO sa uvođenjem jednosmjernog prometa u ulici Gorenci i Mikulić odvojak. Vijeće je takav stav donijelo na temelju dostavljene peticije građana navedenih ulica.

3.
Ovaj Zaključak dostavit će se u Gradski ured za mjesnu samoupravu, civilnu zaštitu i sigurnost te Vijeću Gradske četvrti Črnomerec na daljnje postupanje. 
Ad. 8.  Pitanja, prijedlozi i odgovori

Nakon kratke rasprave predsjednica zatvara sjednicu.
Sjednica završena u 20:20 sati.

Zapisnik vodila:

Nevenka Antunović
KLASA:   024-08/23-003/311
URBROJ: 251-13-11-03/004-23-2
Zagreb,     07. veljače 2023.
      Predsjednica

Vijeća Mjesnog odbora

Medvedgrad











     Biserka Kruc
	Izvješće o glasanju na 21. sjednici

